RANGOS SUTARTIS

2026 m. _______________ d. Nr. ___________
Mažeikiai

I SKYRIUS
 SUTARTIES ŠALYS

1. Mažeikių rajono savivaldybės administracija (kodas Juridinių asmenų registre 167371234) (toliau – Administracija), atstovaujama Administracijos direktoriaus Arvydo Pociaus, veikiančio pagal Mažeikių rajono savivaldybės administracijos nuostatus (toliau – Užsakovas),  ir XXXXXX (kodas Juridinių asmenų registre XXXXXX), atstovaujama XXXXXX (toliau – Rangovas), veikiančio pagal įmonės įstatus, sutartyje Užsakovas ir Rangovas vadinami Šalimis, o kiekvienas atskirai – Šalimi sudarė šią Darbų viešojo pirkimo-pardavimo sutartį (toliau – Sutartis).
 
II SKYRIUS
 SUTARTIES OBJEKTAS

	2. Vadovaujantis šioje Sutartyje nustatytomis sąlygomis ir tvarka Užsakovas paveda, o Rangovas įsipareigoja atlikti eismo saugumo priemonių įrengimo, pakeitimo ir priežiūros darbus (toliau – Darbai). Darbai turi būti atliekami pagal Sutarties 1 priede „Techninė specifikacija“, išvardintas sąlygas. Jeigu Techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, Rangovas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam.
3. Darbų vykdymo vieta: Mažeikių rajonas, išskyrus Mažeikių miestą.
4. Sutarties vykdymo pradžia – Sutarties įsigaliojimo diena. Sutarties terminas – 37 (trisdešimt septyni) mėnesiai, kuris apima: 36 (trisdešimt šešių) mėnesių Darbų vykdymo ir 1 (vieno) mėnesio apmokėjimo už juos terminus. 
5. Esant didesniam kaip 0,7 metro įšalui ir (ar) esant didesniam kaip 0,5 metro sniego storiui šalikelėse (sukrautas nuvalytas sniegas), ir (ar) pastoviai lyjant (esant šlapiai kelio dangai daugiau kaip 48 val.), ir (ar) esant oro temperatūrai, kuri pagal technologinį procesą neleidžia atlikti Darbų, teikiant nuorodą į norminį dokumentą arba technologinio proceso aprašymą, Rangovas gali kreiptis į Užsakovą dėl užsakyme nustatyto termino pratęsimo arba užsakyme numatytų Darbų sustabdymo. Užsakovas gali savo nuožiūra ir atsižvelgdamas į orų prognozę arba kitus rajone planuojamus Darbus arba renginius priimti sprendimą atidėti (sustabdyti) konkretaus užsakymo vykdymą iki atskiro nurodymo.
6. Darbų sustabdymas netaikomas, išskyrus Sutarties 5 punkte numatytus atvejus.
7. Darbų technologinė pertrauka netaikoma.
8. Darbai pradedami vykdyti įsigaliojus sutarčiai:
8.1. Techninėje specifikacijoje (Sutarties 1 priedas) eismo saugumo priemonių įrengimui, pakeitimui ir priežiūrai nustatytomis sąlygomis;
8.2. Darbai pradedami vykdyti sekančią dieną po to kai Užsakovas el. paštu pateikia užsakymą, kuriame nurodytas konkretus darbas bei darbo atlikimo vieta bei apimtis;
[bookmark: _Hlk137115099]8.3. Užsakovui raštu (el. paštu) pateikus užsakymą, Rangovas privalo nedelsiant (gavimo dieną) el. paštu patvirtinti užsakymo gavimą. Darbų atlikimo terminai nuo užsakymo pateikimo dienos nurodyti Sutarties 1 priede „Techninė specifikacija“.
9. Kitos Darbų atlikimo sąlygos, kiek nėra aptartos Sutartyje, yra nustatytos pirkimo dokumentuose, Techninėje specifikacijoje (Sutarties 1 priedas) ir yra Sutarties Šalims privalomos.

III SKYRIUS
KAINA IR ATSISKAITYMO TVARKA

10. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuoto įkainio.
11. Pradinė Sutarties vertė lygi maksimaliai pirkimui skirtai lėšų sumai XXXXXXXXXX (XXXX eurų XX ct) Eur be PVM ir XXXXXXXXX (XXXXXX eurai XX ct) Eur su PVM. Tai yra didžiausia suma, kurią Užsakovas gali sumokėti Rangovui už pagal Sutartį faktiškai užsakytus ir tinkamai atliktus Darbus.
[bookmark: part_eba114f48ebf42eda70fda359d598885]Pradinės Sutarties vertė be PVM yra XXXXXXXXX (XXXXXXXX eurų XX ct) Eur; PVM apskaičiuojamas pagal teisės aktuose nustatytą ir mokestinės prievolės atsiradimo metu galiojantį tarifą.
12. Finansavimo šaltiniai – Kelių priežiūros ir plėtros programos lėšos (toliau KPPP lėšos) ir Mažeikių rajono savivaldybės lėšos.
13. Darbai bus perkami pagal poreikį. Galutinė kaina, kurią Užsakovas turės sumokėti Rangovui, priklausys nuo Užsakovo užsakymų ir Rangovo vykdant Sutartį faktiškai atliktų Darbų kiekio, bet ne daugiau kaip už Pradinės sutarties vertę, nurodytą 11 Sutarties punkte. Jeigu Užsakovas užsakys Darbų už Pradinės sutarties vertę anksčiau nei sueis Sutarties galiojimo, tai Sutartis nustos galioti sekančią dieną po paskutinės PVM sąskaitos faktūros (toliau – Sąskaita faktūra) už atliktus Darbus apmokėjimo dienos.
14. Sutarties vertė sudaryta iš Darbų ir jų įkainių, nurodytų Sutarties 2 priede „Rangovo pasiūlymas“.
15. Išskyrus Sutarties 17–18 punktuose aiškiai nustatytus perskaičiavimo atvejus, Darbų įkainiams įtakos negali turėti terminų pažeidimas, darbo užmokesčio ir kitų panašių išlaidų išaugimas.
16. Atsižvelgiant į Sutarties pobūdį ir ypatumus, Šalys susitaria, kad už Darbus Užsakovas sumoka Rangovui, kai Užsakovas pasirašo Atliktų darbų aktą, Pažymą apie atliktų darbų ir išlaidų vertę ir gauna Rangovo per SABIS pateiktą Sąskaitą faktūrą:
16.1. už atliktus eismo saugumo priemonių įrengimo, pakeitimo darbus Užsakovas atsiskaito per 30 kalendorinių dienų nuo Sąskaitos faktūros gavimo per SABIS dienos;
16.2. už eismo saugumo priemonių priežiūrą Užsakovas atsiskaito per 30 (trisdešimt) kalendorinių dienų nuo Sąskaitos faktūros gavimo per SABIS dienos.
17. Darbų įkainiai dėl pasikeitusių mokesčių perskaičiuojami tokia tvarka:
17.1. mokestis, kuriam pasikeitus perskaičiuojami įkainiai: pridėtinės vertės mokestis (PVM). Pasikeitus kitiems mokesčiams įkainiai neperskaičiuojami;
17.2. perskaičiavimas atliekamas per 10 (dešimt) kalendorinių dienų įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiasi mokesčio tarifas;
17.3. perskaičiavimo formulė: pasikeitus PVM tarifo dydžiui, įkainiuose esantis PVM tarifas neatliktiems Darbams keičiamas (mažinamas ar didinamas) pagal Lietuvos Respublikos galiojančius teisės aktus;
17.4. įkainių pakeitimas įforminamas papildomu Šalių susitarimu;
17.5. perskaičiuoti įkainiai pradedami taikyti nuo Lietuvos Respublikos pridėtinės vertės mokesčio įstatymo pakeitimo įstatyme, kuriuo keičiasi šio mokesčio tarifas, nurodytos tarifo įsigaliojimo dienos.                   
18. Sutarties darbų įkainių perskaičiavimas (didinamas ar mažinamas), nekeičiant Sutarties vertės, dėl kainų lygio pokyčio:
18.1. Sutarties darbų įkainiai gali būti peržiūrimi dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Sutarties darbų įkainių gavimo data; 
18.2. gali būti perskaičiuojamos Rangovui mokėtinos sumos tik už Sutartyje numatytus darbus, o už kitus, nei Sutartyje numatyti darbai, darbus mokėtinos sumos negali būti perskaičiuojamos;
18.3. Rangovui mokėtinos sumos už darbus gali būti perskaičiuojamos, jeigu Valstybės duomenų agentūros (www.stat.gov.lt) kas mėnesį skelbiama darbų sąnaudų elementų („Keliai ir gatvės“)  kainų indekso reikšmė (išreikšta Indekso pokyčio koeficientu) pakinta daugiau kaip 0,05 per bet kurį darbų vykdymo laikotarpį; 
18.4. indeksai, nurodyti Sutarties 18.3 punkte, toliau kiekvienas atskirai vadinami Indeksu;
18.5. Sutarties darbų įkainiai perskaičiuojami dėl Indekso pokyčio, darbų vertes padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb/IPr
Kur:
[bookmark: _Hlk103007197]K – Indekso pokyčio koeficientas;
IPr – Indekso reikšmė laikotarpio pradžioje;
IPb – Indekso reikšmė laikotarpio pabaigoje.
Laikotarpis yra bet koks laikotarpis, kurio pradžia yra ne ankstesnė, negu pasiūlymų pateikimo Pirkime termino pabaigos diena, pabaiga ne vėlesnė, negu paskutiniojo Atliktų darbų akto pagal Sutartį sudarymo diena.
IPr ir IPb šaltinis –  Valstybės duomenų agentūros duomenų bazės.
Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (K) tolimesniems skaičiavimams naudojamas suapvalinus iki dviejų skaitmenų po kablelio;
18.6. Šalys sudaro papildomą susitarimą dėl įkainių perskaičiavimo ne vėliau kaip per 10 darbo dienų nuo Šalies prašymo kitai Šaliai perskaičiuoti įkainius pateikimo datos. Šalys papildomame susitarime nurodo Indekso reikšmę laikotarpio pradžioje ir jos nustatymo datą, Indekso reikšmę laikotarpio pabaigoje ir jos nustatymo datą, Indekso pokyčio koeficientą, perskaičiuotus fiksuotus įkainius bei kitą perskaičiavimui reikšmingą informaciją;
18.7. Šalims sudarius papildomą susitarimą dėl darbų įkainių perskaičiavimo, perskaičiuotieji įkainiai taikomi darbams, kurie yra įtraukiami į Atliktų darbų aktus (kaip per ataskaitinį laikotarpį atlikti darbai), Rangovo pateikiamus po Šalies prašymo kitai Šaliai perskaičiuoti įkainius pateikimo. Jei dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotais įkainiais ir perskaičiavimą atlikti kitame Atliktų darbų akte, arba (b) sustabdyti Atliktų darbų aktų pateikimą iki bus sudarytas Susitarimas dėl įkainių perskaičiavimo; 
18.8. vėlesnis darbų įkainių perskaičiavimas negali apimti laikotarpio, už kurį jau buvo atliktas perskaičiavimas; 
18.9. Pirmoji Sutarties įkainių peržiūra gali būti atliekama ne anksčiau nei po 12 (dvylika) mėnesių po Sutarties įsigaliojimo ir po to Sutarties įkainiai gali būti peržiūrimi ne dažniau negu kas 12 (dvylika) mėnesių. 
18.10. jeigu darbai vėluoja dėl priežasčių, dėl kurių Rangovas neįgyja teisės į darbų terminų pratęsimą, uždelstų darbų įkainiai neperskaičiuojami dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojami dėl kainų lygio kritimo (kai Indekso pokyčio koeficientas yra mažesnis nei 0,95).
19. Rangovas PVM sąskaitą faktūrą ir ją pagrindžiančius dokumentus (jei tokie yra) pateikia Užsakovui per Sąskaitų administravimo bendrąją informacinę sistemą (SABIS), išskyrus teisės aktuose nustatytas išimtis. Šalys susitaria, kad nepaisant to, kas nurodyta mokėjimo pavedime, Užsakovui atlikus mokėjimus pagal Sutartį, įmokos pirmiausia skiriamos anksčiausiai atsiradusiems įsiskolinimams pagal Sutartį, antrąja eile – delspinigiams (jeigu jie priskaičiuoti), trečiąja eile – palūkanoms (jeigu jos priskaičiuotos).
20. Sąskaitos faktūros teikiamos ir administruojamos SABIS laikantis galiojančių teisės aktų ir SABIS naudojimo reikalavimų.
21. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. 

IV SKYRIUS
ATLIKTŲ DARBŲ PERDAVIMO IR PRIĖMIMO TVARKA

22. Konkretus Užsakovo užsakymas atliekamas per Sutarties 1 priede „Techninė specifikacija“ nurodytą terminą, kuriam pasibaigus, tinkamai atlikto Užsakymo (Darbų) aktavimas atliekamas Užsakovui ir Rangovui pasirašant Atliktų darbų aktą, Pažymą apie atliktų darbų ir išlaidų vertę (toliau – kartu Aktai). Rangovas tinkamai įvykdytą Užsakovo konkretų užsakymą (atliktus Darbus) perduoda Užsakovui pateikdamas 2 (du) Aktų egzempliorius Užsakovui. Užsakovas per 5 (penkias) darbo dienas nuo Aktų gavimo priima Darbus ir pasirašo arba nepasirašo pateiktus Aktus, tuo pačiu terminu grąžindamas juos Rangovui ir pareikšdamas pretenzijas. Šalims pasirašius Aktus, Rangovas pateikia sąskaitą faktūrą.
23. Užsakovui pageidaujant, Rangovas privalo detalizuoti informaciją, pateikiamą Aktuose ir (ar) jų prieduose. Detalizacija pateikiama su 22 punkte pasirašymui teikiamais dokumentais
24. Jeigu bet kurio šios Sutarties vykdymo metu paaiškėja, kad atlikti Darbai neatitinka šioje Sutartyje ar jos prieduose nustatytų  kokybės reikalavimų, naudotos prastesnės kokybės medžiagos, nukrypta nuo Techninės specifikacijos ar kitų Darbų reikalavimų, tokios aplinkybės fiksuojamos atskiru aktu. 
25. Atliktų Darbų aktavimui pateikiami dokumentai elektroniniu paštu, pateikiami dokumentai  pasirašomi elektroniniais parašais.

V SKYRIUS
 ŠALIŲ ĮSIPAREIGOJIMAI

26. Užsakovas įsipareigoja:
26.1. suteikti Rangovui visą informaciją, reikalingą Sutartyje numatytiems Darbams atlikti;
26.2. vykdyti atliekamų Darbų priežiūrą;
26.3. priimti tinkamai ir kokybiškai atliktus Darbus;
26.4. už kokybiškai ir laiku atliktus Darbus sumokėti Rangovui šioje Sutartyje numatytomis sąlygomis ir terminais pagal pateiktą Sąskaitą faktūrą.
27. Rangovas įsipareigoja:
27.1. Darbus atlikti tinkamai, kokybiškai ir laiku, pagal Sutartyje ir (ar) jos prieduose (jeigu jų yra) nurodytus reikalavimus;
27.2. Darbus atlikti vadovaujantis galiojančių teisės aktų, statybos techninių reglamentų, kelių ir eismo saugumo normatyvinių bei techninių dokumentų reikalavimais;
27.3. Darbų zonoje užtikrinti saugias darbo sąlygas;
27.4. užtikrinti požeminių ir antžeminių komunikacijų, statinių, techninių eismo reguliavimo priemonių saugą aplink objektą, atlikęs Darbus atnaujinti sugadintas dangas;
27.5. susidėvėjusias, netinkamas eksploatacijai eismo saugumo priemones sandėliuoti su Užsakovu raštu suderintoje vietoje. Rangovas vykdo bendrą įrengtų, išmontuotų, nurašomų (netinkamų eksploatacijai) ir padėtų saugoti įrenginių apskaitą (nurodyti kelio ženklų grupes, numerius, kiekį ir būklę, kt.). Užsakovui pareikalavus, šiame punkte minimų darbų atlikimo ataskaitą už praėjusį mėnesį pateikti kito mėnesio pirmąją darbo dieną elektronine forma su galimybe nustatyti įrenginių buvimo vietą pagal gatves, adresus ir kitus susijusius taškus;
27.6. atsakyti už eismo saugumą Darbų vykdymo zonoje ir darbus organizuoti pagal galiojančias Automobilių kelių darbo vietų aptvėrimo ir eismo reguliavimo taisykles T DVAER 12. Rangovas privalo naudoti konkrečiai darbų vietai tinkamus laikinuosius kelio ženklus, nukreipiamąsias ir aptvėrimo priemones, o kai pagal darbų pobūdį to reikia – iki darbų pradžios parengti ir suderinti laikiną eismo organizavimo schemą. Darbo transporto priemonės privalo naudoti teisės aktų reikalavimus atitinkančius oranžinius įspėjamuosius švyturėlius, darbuotojai – kelių darbams tinkamą aukšto matomumo aprangą. Atlikdamas Darbus Rangovas turi užtikrinti darbuotojų saugos ir sveikatos, priešgaisrinės saugos ir aplinkos apsaugos reikalavimų vykdymą bei nepažeisti trečiųjų asmenų teisių ir teisėtų interesų;
27.7. Užsakovui ir/ar techniniam prižiūrėtojui atsisakius priimti Darbus ir pateikus defektinį aktą (nurodomi  trūkumai), savo lėšomis pašalinti trūkumus ne vėliau kaip per 2 darbo dienas nuo Šalių defektinio akto pasirašymo datos. Jei Rangovas per 1 darbo dieną nuo pranešimo (elektroniniu paštu) apie defektinio akto surašymą neatvyksta pas Užsakovą pasirašyti defektinio akto, laikoma, kad Rangovas pripažįsta defektiniame akte nurodytus trūkumus;
27.8. atlyginti Užsakovui ir tretiesiems asmenims atsiradusius nuostolius dėl netinkamo Sutarties vykdymo ar nevykdymo;
27.9. suteikti atliktiems statybos rangos Darbams ne trumpesnius nei teisės aktuose nustatytus garantinius terminus: 5 metus – bendruoju atveju, 10 metų – paslėptiems statinio elementams (konstrukcijoms, vamzdynams ir pan.), 20 metų – tyčia paslėptiems defektams; gaminiams taikomas gamintojo ir (ar) techninėje specifikacijoje nustatytas garantinis terminas, jeigu jis nėra trumpesnis už privalomą teisės aktuose nustatytą terminą. Atsiradus defektams, už kuriuos atsako Rangovas, jis pagal defektinį aktą savo lėšomis ir medžiagomis pašalina trūkumus per defektiniame akte nurodytą pagrįstą terminą. Pažeidus šį terminą, Rangovui taikomos Sutarties 36 punkte nustatytos netesybos. Garantinis terminas skaičiuojamas teisės aktuose nustatyta tvarka;
27.10. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys;
27.11. gavęs Darbų užsakymą iš Užsakovo, nedelsiant apie tai raštu (el. paštu) patvirtinti užsakymo gavimą.
27.12. laikytis aplinkosaugos reikalavimų: Sutartį pasirašyti el. būdu, atsisakyti popierinių dokumentų, reikalingą dokumentaciją rengti elektronine forma ir kitai Sutarties Šaliai pateikti tik elektroniniu formatu, dokumentus pasirašyti elektroniniu būdu, ataskaitas rengti ir pateikti tik elektroniniu būdu, kad vykdant Darbus būtų neteršiama aplinka ir nekeliamas pavojus sveikatai.
27.13. Skiria už Sutarties vykdymą atsakingą asmenį (asmenis) už Sutarties Darbų vykdymą, kurio (kurių) paskyrimą patvirtina raštu, pateikdami patvirtinimą Užsakovui.
27.14. Rangovas pateiktą užsakymą fiksuoja ir patvirtina elektroniniu paštu, o apie atliktą užsakymą ar vykdytus eismo saugumo priemonių priežiūros darbus informuoja Užsakovą elektroniniu paštu, pridėdamas atliktų darbų fotofiksaciją;
27.15. užtikrinti, kad visi statybvietėje esantys fiziniai asmenys turėtų galiojantį Valstybinio socialinio draudimo įstatymo 15¹ straipsnyje nustatyta tvarka suformuotą skaidriai dirbančio asmens identifikavimo kodą (toliau – kodas), o tais atvejais, kai jiems kodas negali būti suformuotas, turėtų Valstybinio socialinio draudimo įstatymo 15¹ straipsnio 8 dalyje nurodytus kode užšifruojamus duomenis pagrindžiančius dokumentus arba identifikavimo priemonę ir juos pateiktų Statybos įstatymo 22¹ straipsnyje nustatytais atvejais ir tvarka;
27.16. nustatyti kitų statybvietėje esančių asmenų, kurie nenurodyti šios Sutarties 27.15 punkte, identifikavimo priemonę, prireikus – jos išdavimo tvarką, registruoti šių asmenų buvimo statybvietėje pradžios ir pabaigos laiką ir priežastį;
27.17. užtikrinti, kad statybvietėje būtų tik asmenys, kurie turi kodą ar, kai jiems kodas negali būti suformuotas, – kode užšifruojamus duomenis pagrindžiančius dokumentus, arba Rangovo nustatyta tvarka užregistravo atvykimo į statybvietę pradžios laiką ir priežastį ir turi Rangovo nustatytą identifikavimo priemonę; 
27.18. užtikrinti, kad vykdant Darbus būtų naudojami produktai, atitinkantys Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo galiojančios redakcijos reikalavimus, kai jie taikomi konkrečiam pirkimo objektui ir produktui;
27.19. užtikrinti, kad Rangos darbai, būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba taikant kitas lygiavertes aplinkos apsaugos vadybos užtikrinimo priemones.
27.20. Užsakovui pareikalavus nedelsiant pateikti dokumentus patvirtinančius, kad vykdant darbus naudojami produktai atitinka Sutarties 27.18 punkte nurodytus minimalius aplinkos apsaugos kriterijus, ir dokumentus patvirtinančius, kad Rangovas vykdydamas darbus taiko 27.19 punkte nurodytus aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus.
28. Sutarčiai vykdyti pasitelkiami šie subrangovai: (nurodyti ar pasitelkiami).  Rangovas įsipareigoja ne vėliau kaip iki Sutarties vykdymo pradžios raštu pranešti Užsakovo atstovui subrangovų kontaktinius duomenis ir subrangovų atstovus. Jei Sutarčiai vykdyti nepasitelkiami subrangovai, tokiu atveju Sutarties nuostatos dėl subrangovų pasitelkimo neaktualios ir vykdant Sutartį nebus taikomos.
29. Sutarties galiojimo metu subrangovų keitimas vietomis tarp Sutartyje numatytų subrangovų, didesnės (mažesnės) Sutarties dalies (veiklos), negu buvo suderinta, perdavimas kitam Sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba Sutartyje numatytų subrangovų atsisakymas galimas tik raštu apie tai informavus Užsakovą.
30. Užsakovas reikalauja, kad kartu su informacija apie naujus subrangovus (kai jų pajėgumais remiamasi kvalifikacijai pagrįsti) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Anksčiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus. 
31. Kai taikomas VPĮ 88 straipsnio 5 dalyje numatytas patikrinimas, kartu pateikiami ir subrangovo pašalinimo pagrindų nebuvimą patvirtinantys dokumentai.
32. Pakeitus Sutartyje numatytus subrangovus vietomis, perdavus didesnę (mažesnę)  Sutarties dalį (veiklą), negu buvo suderinta, kitam Sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti Sutartį, tik Užsakovui ir Rangovui pasirašius papildomą susitarimą prie Sutarties. Šiame susitarime nurodoma pagrindinė informacija apie subrangovą ir Sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama Sutarties dalimi.
[bookmark: _Hlk116481527]33. Rangovas prisiima atsakomybę už subrangovų neįvykdytas arba netinkamai įvykdytas prievoles, jeigu Rangovas juos pasitelkė savo prievolėms pagal šią Sutartį įvykdyti;
[bookmark: _Hlk116481409]34. Tiesioginis atsiskaitymas su subrangovais vykdomas šios Sutarties 35 punkte nustatyta tvarka.
[bookmark: _Hlk116481633]35. Jeigu tai leidžiama dėl Sutarties pobūdžio, subrangovui sudaroma galimybė tiesiogiai atsiskaityti su Užsakovu Viešųjų pirkimų įstatymo 88 straipsnio 2 dalyje nustatyta tvarka. Užsakovas ne vėliau kaip per 3 darbo dienas nuo VPĮ 88 straipsnio 4 dalyje nurodytos informacijos gavimo raštu informuoja subrangovą apie tokią galimybę. Subrangovui pateikus rašytinį prašymą, sudaroma trišalė sutartis. Trišalėje sutartyje nustatoma tiesioginio atsiskaitymo tvarka ir Rangovo teisė prieštarauti nepagrįstiems mokėjimams subrangovui.

VI SKYRIUS
 ŠALIŲ ATSAKOMYBĖ

36. Kiekvienu atveju Rangovui praleidus bet kurios prievolės įvykdymo terminą, nustatytą šioje Sutartyje, Rangovas, be atskiro Užsakovo įspėjimo, moka Užsakovui 0,05 (penkios šimtosios) procento delspinigius nuo užsakymo kainos be PVM už kiekvieną uždelstą dieną. Šitaip delspinigiai skaičiuojami 7 kalendorines dienas, o už sekančias pradelstas dienas skaičiuojama 100,00 (vieno šimto 00 ct) Eur bauda už kiekvieną dieną.
37. Uždelsus laiku atsiskaityti už tinkamai atliktus ir priimtus Darbus, Rangovas turi teisę į Lietuvos Respublikos mokėjimų, atliekamų pagal komercines sutartis, vėlavimo prevencijos įstatyme nustatytas palūkanas ir, kai taikoma, išieškojimo išlaidų kompensaciją. Ši Sutartis neriboja imperatyvių kreditoriaus teisių, nustatytų minėtame įstatyme.
38. Jei Rangovas nekokybiškai, ne pagal Sutarties ir/ar jos priedų (jei jie yra) nuostatų reikalavimus atlieka Sutartyje numatytus Darbus, Užsakovas surašo Sutarties pažeidimo aktą, kuriame nurodo technologiškai reikalingą trumpiausią terminą šiems pažeidimams pašalinti. Jei pažeidimai nepašalinami, akto pagrindu Užsakovas taiko Rangovui 3 (trijų) proc. be PVM dydžio baudą nuo Sutarties 11 punkte nurodytos Pradinės sutarties vertės už kiekvieną pažeidimo atvejį. Nustatytus pažeidimus Rangovas privalo pašalinti savo sąskaita.
39. Šalys susitaria, kad Užsakovas Rangovui gali skirti šias baudas už Sutarties pažeidimus, padarytus ne dėl Užsakovo kaltės:
39.1. Rangovui nepatvirtinus iš Užsakovo gauto užsakymo elektroniniu paštu per 24 (dvidešimt keturias) val. nuo užsakymo pranešimo gavimo ir nepateikus argumentuoto raštiško paaiškinimo per 1 (vieną) darbo dieną, skiriama 50 (penkiasdešimties) Eur bauda už kiekvieną atvejį atskirai;
39.2.  jei Rangovas ar Rangovo subrangovai atlikdami Darbus nesilaiko eismo organizavimo ir (ar) darbo saugos reikalavimų, Užsakovo reikalavimu, Rangovas moka 500 (penkių šimtų) Eur baudą už kiekvieną nustatytą atvejį;
39.3. Rangovas, pasitelkęs papildomus subrangovus, atsisakęs Sutartyje numatytų subrangovų, sukeitęs vietomis Sutartyje numatytus subrangovus, ir (ar) perdavęs didesnę (mažesnę) Darbų dalį, negu buvo nurodyta pasiūlyme, kitam Sutartyje numatytam subrangovui, ir apie tai neinformavęs Užsakovo, t. y. nesilaikęs Sutarties 28–32 punktuose nustatytų reikalavimų, įsipareigoja sumokėti Užsakovui 1000 (vieno tūkstančio) Eur dydžio baudą už nustatytą pažeidimo atvejį;
39.4. Rangovui pateikus gaminį (įrenginį), neatitinkantį normatyvinių dokumentų arba nepateikus atitiktį įrodančio dokumento, Rangovas įsipareigoja sumokėti 100 (vieno šimto) Eur baudą už kiekvieną tokį atvejį. Užsakovui ar kontrolės personalui kilus pagrįstų įtarimų, kad pateiktas gaminys neatitinka gaminio deklaracijoje nurodytu norminių dokumentų, Užsakovas turi teisę pareikalauti pateikti gamintojų atliktus bandymų protokolus, įrodančius atitiktį.
40. Užsakovas turi teisę nepasirašyti Aktų ir nevykdyti apmokėjimo už Darbus, jei nustatomi atliktų Darbų trūkumai.
41. Jei Rangovas nutraukia Sutartį vienašališkai ne dėl Užsakovo kaltės arba padaro esminius Sutarties pažeidimus, Užsakovas turi teisę pasinaudoti Sutarties įvykdymo užtikrinimu ir Rangovas atlygina Užsakovui dėl Rangovo kaltės atsiradusius nuostolius kiek jų nepadengia Sutarties įvykdymo užtikrinimas
42. Užsakovas taip pat turi teisę išskaičiuoti netesybų sumas iš Rangovui mokėtinų sumų, jeigu Rangovas per Užsakovo nurodytą terminą netesybų nesumoka pats. 
43. Procesinės palūkanos ir kitos piniginės prievolės įvykdymo termino praleidimo teisinės pasekmės nustatomos pagal Lietuvos Respublikos civilinį kodeksą ir Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą. Sutartimi neribojamos imperatyviomis teisės normomis Rangovui suteiktos teisės.
44. Šalys atleidžiamos nuo atsakomybės esant nenugalimos jėgos (force majeure) aplinkybėms pagal LR CK 6.212 str.

VII SKYRIUS
SUTARTIES ĮVYKDYMO UŽTIKRINIMAS

45. Sutarties įvykdymas turi būti užtikrinamas užstatu, besąlygine ir neatšaukiama banko ar kredito unijos garantija arba besąlyginiu ir neatšaukiamu draudimo bendrovės laidavimo raštu. Užsakovas turi teisę pasinaudoti Sutarties įvykdymo užtikrinimu dėl Rangovo esminių Sutarties sąlygų pažeidimų, Rangovui savavališkai nutraukus Sutartį.
46. Rangovas ne vėliau kaip per 10 (dešimt) darbo dienų nuo Sutarties pasirašymo dienos privalo pateikti Užsakovui Sutarties įvykdymo užtikrinimą, kurio dydis 5 (penki) proc. nuo pradinės sutarties kainos be PVM.
47. Nepateikus Sutarties įvykdymo užtikrinimo nustatytu terminu, Sutartis neįsigalioja, o taikomos Viešųjų pirkimų įstatyme ir pirkimo dokumentuose nustatytos pasekmės.“
48. Jeigu Rangovas Sutarties vykdymą užtikrina užstatu, jis turi sutarties sąlygose nurodytą sumą pervesti į Mažeikių rajono savivaldybės administracijos sąskaitą.
49. Jeigu Rangovas Sutarties vykdymą užtikrina banko ar kredito unijos garantija arba draudimo bendrovės laidavimo raštu, Sutarties įvykdymo užtikrinimo dokumentas turi būti parengtas pagal pirkimo dokumentuose pateiktą formą. Rangovas privalo pateikti deramai įformintą, atitinkančią Lietuvos Respublikos teisės aktų reikalavimus, banko besąlyginę ir neatšaukiamą Sutarties įvykdymo garantiją arba besąlyginį ir neatšaukiamą draudimo bendrovės laidavimo raštą (toliau – laidavimas) (kartu su laidavimo draudimo raštu turi būti pateiktas laidavimo draudimo liudijimas (polisas) su nuoroda į taisykles, kurių pagrindu buvo nustatytos draudimo sąlygos bei mokestinio pavedimo, patvirtinančio draudimo polise nurodytos draudimo įmokos apmokėjimą, kopija) bei visus juos lydinčius dokumentus (originalus) tokiomis sąlygomis:
49.1. garantas – bankas, kredito unija arba draudimo bendrovė;
[bookmark: _Hlk53476498][bookmark: _Hlk53138304]49.2. garantijos (laidavimo) dalykas: Užsakovas turi teisę pasinaudoti banko ar kredito unijos garantija (laidavimu) ar jos dalimi dėl Sutarties esminių pažeidimų ar Rangovui vienašališkai nutraukus Sutartį;
[bookmark: _Hlk53138341]49.3. garantijos (laidavimo) sumos išmokėjimo sąlygos ir tvarka: per 10 (dešimt) darbo dienų nuo pirmo raštiško Užsakovo pranešimo garantui dėl Sutarties esminių pažeidimų, taip pat Rangovui vienašališkai nutraukus sutartį. Garantas neturi teisės reikalauti, kad Užsakovas pagrįstų savo reikalavimą. Užsakovas pranešime garantui nurodys, kad garantijos (laidavimo) suma jam priklauso dėl Sutarties esminių pažeidimų, taip pat Rangovui vienašališkai nutraukus sutartį.
50. Nepaisant Bendrųjų sutarties sąlygų 45 punkto nuostatų, Rangovas atlygina Užsakovui dėl Rangovo kaltės atsiradusius nuostolius dėl Sutarties esminių pažeidimų, taip pat Rangovui vienašališkai nutraukus sutartį.
51. Tuo atveju, kai Darbų atlikimo terminas pratęsiamas ar sustabdomas, Sutarties įvykdymo užtikrinimas užstatu paliekamas Užsakovo sąskaitoje, užtikrinant Rangovo sutartinių įsipareigojimų vykdymą likusiam Darbų atlikimo laikotarpiui.
52. Tuo atveju, kai Sutarties vykdymo metu iki Sutarties įvykdymo užtikrinimo (garantijos ar laidavimo) galiojimo pabaigos lieka ne mažiau kaip 10 (dešimt) darbo dienų, Rangovas įsipareigoja pateikti Užsakovui pratęstą arba naują Sutarties įvykdymo užtikrinimą patvirtinantį dokumentą.
53. Jei Užsakovas pasinaudoja Sutarties įvykdymo užtikrinimu nenutraukdamas Sutarties, Rangovas, siekdamas toliau vykdyti Sutarties įsipareigojimus, privalo per 10 (dešimt) darbo dienų pateikti Užsakovui naują Sutarties įvykdymo užtikrinimą šiame skyriuje nustatytomis sąlygomis.
54. Jei Rangovas šio skyriaus 52 ir 53 punktuose nustatytu terminu nepateikia Užsakovui Sutarties įvykdymo užtikrinimo atnaujinimo ar pratęsimo, Užsakovas sulaiko Sutarties įvykdymo užtikrinimą atitinkančią sumą iš Rangovui mokėtinų sumų, kuri tampa Sutarties įvykdymo užtikrinimu – užstatu. Tokiu atveju šiai sulaikytų pinigų sumai (užstatui) taikomos visos šio skyriaus sąlygos.
55. Sutarties įvykdymo užtikrinimas grąžinamas gavus rašytinį Rangovo prašymą per 30 (trisdešimt) kalendorinių dienų, jeigu Rangovas tinkamai ir laiku įvykdė visus sutartinius įsipareigojimus.
[bookmark: _Hlk137045703]56. Sutarties įvykdymo užtikrinimas turi galioti visą Sutarties galiojimo laikotarpį. 

VIII SKYRIUS
SUTARTIES ESMINIAI PAŽEIDIMAI

57. Sutarties esminiu pažeidimu bus laikoma:
57.1. Rangovas per pastaruosius 12 (dvylika) mėnesių ne mažiau kaip 10 (dešimtyje) užsakymų vėluoja atlikti Darbus daugiau nei 15 (penkiolika) kalendorinių dienų vertinant kiekvienam užsakymui (užsakymų terminai nustatomi pagal Sutarties 1 priedą);
57.2. Rangovas pakartotinai pasitelkia papildomus subrangovus arba atsisako Sutartyje numatytų subrangovų, arba sukeičia vietomis Sutartyje numatytus subrangovus, arba perduoda didesnę (mažesnę) Darbų dalį, negu buvo nurodyta pasiūlyme (Sutarties 2 priedas), kitam Sutartyje numatytam subrangovui, ir apie tai neinformuoja Užsakovo;
57.3. bendras skirtų baudų dydis pasiekia arba viršija 10 (dešimt) procentų pradinės Sutarties vertės;
57.4. Rangovas nutraukia arba nevykdo visų ar dalies Sutartyje numatytų Darbų be pateisinamos priežasties;
57.5. Sutartyje, jos prieduose ir iš Sutarties esmės kylantys Šalių įsipareigojimai - dėl Sutarties objekto, Sutarties kainos ir kainodaros taisyklių, apmokėjimo sąlygos ir tvarkos, Darbų kokybės, Darbų atlikimo terminų, subrangovo/specialisto keitimo tvarkos - laikomi esminiais ir jų pažeidimas laikomas esminiu Sutarties pažeidimu. Ši nuostata neapriboja galimybės kitų Sutartyje (jos prieduose ir iš Sutarties esmės kylantys) nurodytų įsipareigojimų pažeidimus kvalifikuoti esminiais vadovaujantis Lietuvos Respublikos civilinio kodekso 6.217 straipsnio 2 dalimi.

IX SKYRIUS
	ASMENS DUOMENŲ TVARKYMAS

58. Vykdydamos Sutartį, Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
59.	Kiekviena Šalis asmens duomenis, susijusius su Sutarties sudarymu ir vykdymu, tvarko remdamasi jai konkrečiu atveju taikomu Bendrojo duomenų apsaugos reglamento 6 straipsnio 1 dalyje nustatytu teisėtu asmens duomenų tvarkymo pagrindu.
60. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
61. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys: (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys, suformuojami Sutarties vykdymo metu.
62. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.
63.	 Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
64. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, subrangovų darbuotojus ir kitus atstovus), kurie bus pasitelkti Sutarčiai vykdyti, apie jų asmens duomenų perdavimą ir tvarkymą Sutarties vykdymo tikslais, duomenų saugojimo terminus, gavėjus ir duomenų subjektų teises. Šalys užtikrina, kad tokie asmenys būtų informuoti pagal BDAR 13 ir (ar) 14 straipsnių reikalavimus, kai jie taikomi.
65. Šalys susitaria, kad po Sutarties nutraukimo ar pasibaigimo jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.
66. Duomenų subjektai turi teisę susipažinti su tvarkomais savo asmens duomenimis, teisę prašyti ištaisyti netikslius duomenis, ištrinti neteisėtai tvarkomus duomenis arba apriboti jų tvarkymą tuo atveju, kai duomenys tvarkomi esant Šalies teisėtam interesui – teisę nesutikti, kad duomenys būtų tvarkomi, teisę į duomenų perkeliamumą, taip pat teisę pateikti skundą Valstybinei duomenų apsaugos inspekcijai. Šiomis teisėmis duomenų subjektai gali pasinaudoti kreipdamiesi Sutartyje nurodytais Šalių adresais arba el. pašto adresais (jeigu pateikiamas el. parašu pasirašytas prašymas). Informuodamos Sutarčiai vykdyti pasitelktus fizinius asmenis apie jų asmens duomenų tvarkymą, Šalys įsipareigoja pateikti jiems šiame Sutarties punkte nurodytą informaciją apie jų teises.

X SKYRIUS
 KITOS SĄLYGOS

67. Sutartis įsigalioja nuo Sutarties pasirašymo dienos bei  Rangovui pateikus tinkamą sutarties įvykdymo užtikrinimą (Sutarties VII skyrius) ir galioja 37 (trisdešimt septyni) mėn., arba iki Sutarties nutraukimo dienos. Sutartis gali pasibaigti ir anksčiau, kai išnaudojama Sutarties 11 punkte nurodyta Pradinė sutarties vertė.
68. Pirkimo dokumentai (prašymas pateikti pasiūlymą, Rangovo pateiktas pasiūlymas ir kt.)  bei šios Sutarties priedai yra neatsiejama Sutarties dalis. 
69. Sutarties sąlygos gali būti keičiamos vadovaujantis Lietuvos Respublikos viešųjų pirkimų įstatymo 89 straipsnio nuostatomis.
70. Užsakovas, įspėjęs Rangovą prieš 15 (penkiolika) kalendorinių dienų, turi teisę vienašališkai nutraukti Sutartį dėl esminio Sutarties pažeidimo. Esminiu Sutarties sąlygų pažeidimu bus laikoma, jei bus pažeisti: Sutarties įkainiai ir kainodaros taisyklės, apmokėjimo už Darbus sąlygos ir tvarka, Darbų atlikimo terminas. Užsakovas taip pat gali nutraukti Sutartį ir kitais Lietuvos Respublikos teisės aktuose nustatytais atvejais. Užsakovas taip pat turi teisę vienašališkai nutraukti Sutartį Lietuvos Respublikos viešųjų pirkimų įstatymo 90 straipsnyje nustatytais atvejais ir tvarka.
71. Rangovas, įspėjęs Užsakovą prieš 15 (penkiolika) kalendorinių dienų, turi teisę vienašališkai nutraukti Sutartį, jei Užsakovas Sutarties nevykdo, vykdo netinkamai ar kitomis sąlygomis nei numatyta Sutartyje ir Užsakovas nustatytų pažeidimų neištaiso per Rangovo reikalavime nustatytą protingą terminą.
72. Šalys gali nutraukti Sutartį abipusiu raštišku Šalių susitarimu.
73. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe tarp Šalių pagal Sutartį, taip pat visos kitos šios Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta ši Sutartis. 
74. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis per 30 (trisdešimt) kalendorinių dienų, ginčas bus sprendžiamas teisme pagal Užsakovo buveinės vietą.
75. Asmenys, atsakingi už Sutarties vykdymą::
	
	Užsakovo atstovas
	Rangovo atstovas

	Pareigos, vardas, pavardė
	Vietinio ūkio skyriaus vyriausiasis specialistas Sigitas Barauskis,
Vietinio ūkio skyriaus vyriausioji specialistė Rita Kontrimienė
	

	Adresas
	Laisvės g. 8, Mažeikiai 
	

	Telefonas
	+370 650 46529, +370 443 98 208
	

	El. paštas
	sigitas.barauskis@mazeikiai.lt,
rita.kontrimiene@mazeikiai.lt
	


76. Asmenų, atsakingų už Sutarties vykdymą, keitimas atliekamas raštu pranešant kitai Šaliai naujai paskirto asmens, atsakingo už Sutarties vykdymą, kontaktinius duomenis. Atitinkamos Šalies naujai paskirtas už Sutarties vykdymą atsakingas asmuo iš Sutarties kylančias teises ir pareigas pradeda vykdyti nuo pranešimo išsiuntimo kitai Šaliai dienos. 
77. Už Sutarties ir jos pakeitimų paskelbimą atsakingas Užsakovo paskirtas Viešųjų pirkimų skyriaus specialistas.
78. Visi Šalių su Sutartimi susiję pranešimai, nurodymai, prašymai, kiti dokumentai ar susirašinėjimas (toliau visi kartu – dokumentai) turi būti siunčiami raštu (elektroninėmis priemonėmis (patvirtinant gavimą) arba pasirašytinai per pašto paslaugos teikėją ar kitą tinkamą vežėją). Apie savo adreso ar kitų rekvizitų pasikeitimą kiekviena Šalis nedelsdama, tačiau ne vėliau kaip per 2 (dvi) darbo dienas nuo minėto pasikeitimo dienos, raštu privalo pranešti kitai Šaliai. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis. 
79. Šalių teikiami dokumentai bus laikomi pateiktais tinkamai, jei jie bus siunčiami/atsiųsti Sutarties XI skyriuje nurodytais Šalių kontaktais.
80. Šalims žinoma, kad pirkimo sutartis ir jos pakeitimai viešinami Viešųjų pirkimų įstatymo nustatyta tvarka. Konfidencialia gali būti laikoma tik informacija, kuri pagal Viešųjų pirkimų įstatymą ir kitus teisės aktus pagrįstai neviešinama; informacija negali būti laikoma konfidencialia vien todėl, kad taip ją nurodė viena iš Šalių.
81. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
82. Ši Sutartis sudaryta 2 (dviem) egzemplioriais lietuvių kalba, turinčiais vienodą juridinę galią, po vieną egzempliorių kiekvienai Šaliai. Sutartis gali būti sudaroma ir pasirašant elektronine forma (kvalifikuotu elektroniniu parašu). Sutartis sudaryta elektronine forma prilyginama rašytinei formai. 
83. Sutartis yra Sutarties Šalių perskaityta, jų suprasta ir jos autentiškumas patvirtintas Šalių tinkamus įgaliojimus turinčių asmenų parašais.
84. Sutarties priedai:
84.1. Priedas Nr. 1 Techninė specifikacija;
84.2. Priedas Nr. 2 Rangovo pasiūlymas.

